b'\n_START_ARTICLE_\nIntelliJ IDEA\n_START_SECTION_\nZgodovina\n_START_PARAGRAPH_\nZametki razvojnega okolja segajo v za\xc4\x8detek leta 2001, kjer je bila v mesecu Januarju izdana prva stabilna razli\xc4\x8dica programa InteliJ IDEA 1.0. Gre za tiste \xc4\x8dase prvo integrirano razvojno okolje, ki je vsebovalo avtomati\xc4\x8dno reorganizacijo internih delov izvorne kode, brez spreminjanja eksternega obna\xc5\xa1anja (angl.\xc2\xa0\xc2\xbbcode refactoring\xc2\xab).  Prvi popravki podjetja so se pojavili istega leta meseca Julija z izdajo razli\xc4\x8dice InteliJ IDEA 2.0. Od leta 2001 do danes je podjetje izdalo \xc5\xa1tevilne popravke in nove razli\xc4\x8dice programa, vsaka podprta z novimi funkcionalnostmi, tako je trenutna stabilna razli\xc4\x8dica InteliJ IDEA 11.0.1 izdana 30. Decembra 2011, projekt pa se \xc5\xa1e vedno dopolnjuje in spreminja.\n_START_SECTION_\nPodprte raz\xc5\xa1iritve in orodja\n_START_PARAGRAPH_\nInteliJ IDEA svoje podprte raz\xc5\xa1iritve in orodja deli glede na razli\xc4\x8dico integriranega razvojnega okolja, tako gre pri odprtokodni zastonjski razli\xc4\x8dici za okrnjeno sposobnost okolja. Pla\xc4\x8dljiva, kot tudi zastonjska razli\xc4\x8dica, podpirata vse od naprednih mo\xc5\xbenosti urejanja izvorne kode, do orodij za ugotavljanje kvalitete programske kode, urejanje izgleda razvojnega okolja in integracijo z raznimi programskimi re\xc5\xa1itvami za nadzor verzij programske kode.\n_START_SECTION_\nNapredno urejanje izvorne kode\n_START_PARAGRAPH_\nIntelliJ Idea razpolaga z raznimi orodji za podporo rapidnemu programiranju, ki razvijalca osredoto\xc4\x8dijo na razvoj kode in ne na sintakti\xc4\x8dno pravilnost. Tako ima orodje vgrajene razne mehanizme za samodokon\xc4\x8danje izvorne kode, \xc4\x8drkovalnik, ki preverja ustreznost komentarjev, literalov v razvijal\xc4\x8devi kodi, sposobnost takoj\xc5\xa1nje zaznave in prikaza javanskih razredov, metod, polj, ki so deklarirani, vendar se drugje v projektu ne pojavijo, podporo pri razre\xc5\xa1evanju napak, ki razvijalcu ob zaznavi napake sugerira popravek. V novej\xc5\xa1ih razli\xc4\x8dicah programa se pojavlja tudi z WYSIWYG ("to kar vidi\xc5\xa1 to dobi\xc5\xa1") orodjem za podporo vizualiziranja programa, ki ga razvijalec razvija.\n_START_SECTION_\nPodpora poenotenemu jeziku modeliranja\n_START_PARAGRAPH_\nProgramsko orodje vsebuje podporo za posamezne tehnike poenotenega jezika modeliranja, s katerimi lahko preu\xc4\x8dimo aplikacijsko strukturo na razrednem ali paketnem nivoju. Podpora modeliranju ponuja ogled, ustvarjanje, odstranjevanje paketov, razredov, atributov in ostalih relacij. Ponuja tudi pretvorbo iz UML modela v izvorno kodo.\n_START_SECTION_\nIntegracija z re\xc5\xa1itvami nadzora verzij programske kode\n_START_PARAGRAPH_\nOkolje je prilagojeno tako, da nudi podporo z raznimi re\xc5\xa1itvami nadzora verzij programske kode. Tako lahko uporabimo re\xc5\xa1itve kot so\xc2\xa0: Team Foundation Server Integration, Subversion, Git, CVS, VCS,\n_START_SECTION_\nVti\xc4\x8dniki\n_START_PARAGRAPH_\nIntelliJ Idea ponuja integracijo z uradnim repozitorijem skupnosti IntelliJ Idea. S prirejenim vmesnikom lahko vsak razvijalec nalo\xc5\xbei in uporabi razne vti\xc4\x8dnike, ki jih razvijajo razvijalci odprtokodne IntelliJ Idea skupnosti, ter si tako prilagodi orodje svojim potrebam. IntelliJ Idea nato avtomatsko pregleduje za posodobitve vti\xc4\x8dnikov in jih po potrebi namesti. Vti\xc4\x8dnikov repozitorij se nahaja na naslov http://plugins.intellij.net/.'